kardosdrur/scandi-wiki huggingface dataset:
Hun Manet

Hun Manet (, ; født 20. oktober 1977 i Memot i det daværende Demokratisk Kampuchea) er en cambodjansk politiker og general som i 2023 efterfulgte sin far, Hun Sen, som Cambodjas premierminister. Før sin politiske udnævnelse var næstkommanderende i De Kongelige Cambodjanske Væbnede Styrker og øverstbefalende for Den Kongelige Cambodjanske Hær.

Manet er søn af den forrige premierminister Hun Sen og Bun Rany. Han voksede op og fik sin skolegang i Phnom Penh. Han sluttede sig til de væbnede styrker i 1995 og blev samme år optaget på United States Military Academy i West Point. Han dimitterede fra militærakademiet i USA i 1999 som den første cambodjaner. Han var blevet nævnt af både medier og Hun Sen selv som en kandidat til premierministerposten. Dette blev formelt gjort officielt den 4. december 2021, da Manet enstemmigt blev valgt af Det Cambodjanske Folkepartis centralkomite til at være partiets fremtidige kandidat til premierministerposten efter Hun Sen.

Det Cambodjanske Folkeparti vandt parlamentsvalget i Cambodja 23. juli 2023. Valget blev bredt kritiseret af internationale observatører for at foregå i et restriktivt politisk miljø og hverken være frit eller retfærdigt; det største oppositionsparti blev diskvalificeret to måneder før valget, og en oppositionsleder blev fængslet.

Efter valget annoncerede Hun Sen den 26. juli sin afgang som premierminister, hvilket officielt gjorde Manet til kommende premierminister. Den nye regering med Hun Manet tiltrådte den 22. august.

Hun Manet er gift med Pich Chanmony, datter af Pich Sophoan, en tidligere statssekretær i arbejdsministeriet.

References 

Politikere fra Cambodja
Atlantisk tun

Atlantisk tun eller blåfinnet tun (Thunnus thynnus) er en fiskeart i tunslægten. Det er en hurtigsvømmende fisk, der ofte optræder i store stimer. Det er en af de største fiskearter overhovedet, ikke mindst i danske farvande, og den kan have en størrelse op på i hvert fald 4,5 m og en vægt på mere end 700 kg (omkring 900 kg er rapporteret visse steder). 

I sommerhalvåret lever den i nordeuropæiske farvande som Nordsøen, Norskehavet, Kattegat og Øresund, mens den i vinterhalvåret trækker syd- og vestpå til farvande nær Storbritannien, Irland, Frankrig, Spanien og Portugal. Gydeområdet er typisk i Middelhavet eller den Mexicanske Golf.

Levevis 
Den atlantiske tun er en rovfisk, der især spiser mindre, fedtrige fisk som makrel, sild, hornfisk, men også brisling, torsk og blæksprutte.

Fiskene samler sig i store grupper for at gyde. Gydningen sker over flere dage, hvor hunnerne frigiver æggene i vandet, hvorpå de befrugtes af hannerne. Tunen kan producere enorme mængder æg, op imod 40 millioner ad gangen. I løbet af et par dage udvikles æggene til larver, og i den tilstand lever fisken i cirka 25 dage, inden den bliver en rigtig tun. 

Efter 3-5 år er tunen kønsmoden (for tun i det nordøstlige Atlanterhav, senere i den vestlige del), og tunen anslås at kunne blive over 20 år.

Udbredelse 
I danske farvande er det meget svingende, hvor almindelig den atlantiske tun har været. Der er fundet knogler af den fra stenalderen (for cirka 7.800 år siden), og der er rapporteret om fangster og andre forekomster fra 1700-tallet og frem. I begyndelsen af 1800-tallet og 1900-tallet er der beretninger om store mængder i Kattegat og Øresund, men fra midten af 1960'erne forsvandt den næsten fuldstændig. Siden midten af 2010'erne er den dog vendt tilbage, og i 2023 var der så store flokke (op mod 200 ad gangen) af den atlantiske tun i Øresund, at der blev arrangeret sejlture ud for at se fiskene springe.

Fiskeri  
Tunen er en yndet spisefisk, og den er især i Middelhavet en vigtig art i det kommercielle fiskeri. Den samlede fiskekvote for Middelhavet og Nordøstatlanten var i 2022 på 36.000 tons. I danske farvande blev der i 1950'erne fanget et par tusinde tons årligt, men siden nedgangen i 1960'erne har det i mange år ikke været tilladt at fiske efter atlantisk tun i danske farvande (ud over i små mængder som bifangst).

Den atlantiske tun er ligeledes attraktiv for lystfiskere, specielt i Middelhavet og Atlanterhavet.

Referencer

Eksterne henvisninger 
 

Makrelfamilien
Jordskælvet i Marrakesh-Safi 2023

Jordskælvet i Marrakesh-Safi-regionen fandt sted 8. september 2023 ca. 23:11 lokal tid i området omkring byerne 
Oukaïmedene og Marrakesh i Marokko.

Se også
 Forkastningstyper  
 Jordskælvet i Agadir 1960

Referencer

Eksterne henvisninger

 , jordskælvsområdet
 "M 6.8 - 52 km WSW of Oukaïmedene, Morocco" hos Earthquake.usgs.gov (WSW er på dansk: 'VSV', Vestsydvest	 
 Oukaïmedene, landligt område ca. 75 km sydvest for Marrakech ('This rural area, about 75 km (50 miles) southwest of Marrakech, ...') hos Usgs.gov
 Morocco: Earthquake - Sep 2023 hos Reliefweb.int 

Jordskælv i Marokko
Begivenheder i 2023
YTO

YTO Group Corporation er en kinesisk producent af jordbrugsmaskiner, entreprenørmaskiner, traktorer, pickups og diverse maskindele. Det er et datterselskab til konglomeratet China National Machinery Industry Corporation. Virksomheden blev etableret i 1955 og var den største producent af traktorer i Kina, der blev solgt under mærket Dongfanghong og senere også under mærket YTO.  De har hovedkvarter i Luoyang, Henan.

Referencer 

Køretøjsproducenter fra Kina
Etableret i 1955
China National Machinery Industry Corporation

China National Machinery Industry Corporation er et kinesisk konglomerat indenfor værktøjsproduktion, entreprenørmaskiner, jordbrugsmaskiner og byggeri af infrastruktur.

Væsentlige mærker og datterselskaber er YTO, Sinomach og Zedriv.

Andre væsentlige datterselskaber er China Machinery Engineering Corporation (CMEC) og China Hi-Tech Group Corporation (CHTC).

Referencer 

Konglomerater fra Kina
Køretøjsproducenter fra Kina
Etableret i 1997
Nikenike Vurobaravu

Nikenike Vurobaravu (født 3. december 1951) er en vanuatisk diplomat og politiker, som siden 23. juli 2022 har været Vanuatus præsident. Han ar tidligere han adskillige diplomatiske og statslige mebeder, herunder som den første højkommissær på Fiji. Han blev valgt til præsident i den ottende runde af det vanuatiske præsidentvalg i juli 2022. Han er medlem af det politiske parti Vanua'aku Pati (VP). Den 14. september 2022 blev Vurobaravu hædret med "A'okokikima Maralama Phushueia", en medalje for hans heltemod under oprøret i 2021, der fandt sted efter civile uroligheder i landet.

Referencer 

Vanuatus præsidenter
Nuværende statsoverhoveder
Irans bevogtede domæner

Irans bevogtede domæner (, Mamâlek-e Mahruse-ye Irân) var det almindelige og officielle navn på Iran fra den safavidiske æra, indtil begyndelsen af det 20. århundrede. Ideen om de bevogtede domæner illustrerede en følelse af regional og politisk ensartethed i et samfund, hvor det persiske sprog, kultur, monarki og shia-islam blev integrerede elementer i den udviklende nationale identitet.

Referencer

Kilder

Yderligere læsning  
 

Irans historie
Geraldo Martins

Geraldo João Martins er en guinea-bissausk politiker, der har været Guinea-Bissaus premierminister siden 8. august 2023. I 2014 var han økonomi- og finansminister i premierminister Domingos Simões Pereiras regering. Martins er medlem af Partido Africano para a Independência da Guiné e Cabo Verde (forkortet PAIGC, Det Afrikanske Parti for Guineas og Kap Verdes Uafhængighed på dansk).

Referencer 

Politikere fra Guinea-Bissau
Yutong

Yutong (officielt Zhengzhou Yutong Group Co., Ltd.) er en kinesisk producent af busser med hovedkvarter i Zhengzhou, Henan. Yutong driver også virksomhed indenfor entreprenørmaskiner, fast ejendom og diverse investeringer. I 2016 var det verdens største producent af busser på antal solgte busser.

Zhengzhou Bus Repair Factory blev etableret i 1963. I 1993 blev Zhengzhou Yutong Bus Co., Ltd. etableret og de solgte 708 busser det første år.

Referencer 

Køretøjsproducenter fra Kina
Etableret i 1963
Chotěboř

Chotěboř (tjekkisk udtale: [ˈxocɛbor̝̊] ; ) er en by i distriktet Havlíčkův Brod i regionen Vysočina i Tjekkiet med omkring 9.100 indbyggere. Den historiske bymidte er velbevaret og er beskyttet ved lov som en urban monumentzone.

Landsbyerne og bebyggelserne Bílek, Dobkov, Klouzovy, Počátky, Příjemky, Rankov, Střížov og Svinný er administrative dele af Chotěboř.

Etymologi 
Navnet er afledt af det personlige navn Chotěbor. Der var Chotěbors herregård, sandsynligvis ejet af den adelige Chotěbor af Vchynice.

Geografi 
Chotěboř ligger omkring 14 km  nordøst for Havlíčkův Brod og 34 km  nord for Jihlava. Det ligger i de øvre Sázava-bakker. Det højeste punkt er bakken Fiedlerův kopec på 615 meter  over havets overflade. Der er flere fiskedamme i udkanten af byen.

Historie 
Den første skriftlige omtale af Chotěboř er fra 1265. På grund af sølvminerne i nærheden købte kong Johannes af Bøhmen landsbyen og i 1331 forfremmede han den til en by. Den var en kongeby indtil slutningen af det 15. århundrede, hvor den blev erhvervet af Trčka af Lípa-familien.

I løbet af det 17. og 18. århundrede skiftede ejerne ofte. Vilém Leopold Kinsky byggede et slot der i 1701-1702. Fra 1836 til 1948 var slottet ejet af  familien Dobřenský af Dobřenice. Slottet blev returneret til deres ejerskab i 1992.

Seværdigheder 

Chotěboř er kendt for Chotěboř Slot. Det er en barokbygning med italienske arkitekturelementer. Den indeholder en udstilling af bymuseet. Slotskomplekset omfatter et Treenighedskapel og en park i engelsk stil.

Bytorvet er omkranset af neoklassiske huse. De blev bygget ved genopbygning af de huse, der blev ødelagt af brand i 1832, og arkaderne blev muret op. Pladsens vartegn er det tidligere rådhus med et typisk klokketårn.

Kirken Sankt Jakob den Store blev bygget på stedet for et romansk kapel fra det 12. århundrede, som var ældre end byen. Kirken blev genopbygget mange gange efter hyppige brande. Dens nuværende form er efter den nygotiske genopbygning i 1894-1895.

Referencer 

 

Byer i Tjekkiet
Byer i Vysočina
Bystřice nad Pernštejnem

Bystřice nad Pernštejnem (tjekkisk udtale: [bɪstr̝̊ɪtsɛ ˈnat pɛrnʃtɛjnɛm] ; ) er en by i distriktet  Žďár nad Sázavou i regionen Vysočina i Tjekkiet med omkring  7.900 indbyggere.

Landsbyerne Bratrušín, Divišov, Domanín, Domanínek, Dvořiště, Karasín, Kozlov, Lesoňovice, Pivonice, Rovné og Vítochov er administrative dele.

Etymologi 
Navnet Bystřice er afledt af bystřina, som er en betegnelse for en stejl, hurtigt strømmende bæk. Det lokale vandløb blev oprindeligt kaldt Říčka (dvs. 'lille flod') og senere omdøbt efter byen. I 1881 blev nad Pernštýnem føjet til navnet for at skelne fra andre steder med samme navn, og i 1825 blev det ændret til nad Pernštejnem. Det refererer til det nærliggende Pernštejn Slot.

Geografi 
Bystřice nad Pernštejnem ligger omkring 23 km  øst for Žďár nad Sázavou og 41 km  nordvest for Brno. Det ligger i det øvre Svratka-højland. Det højeste punkt er bakken Přední skála som er 716 meter  over havets overflade. Bystřice-floden løber gennem byen. Mod nord grænser kommunen  op til Vír I Reservoir.

Historie 
Den første skriftlige omtale af Bystřice er fra 1238. Den blev grundlagt af Lords of Medlov under koloniseringen i det 13. århundrede. I det 14. århundrede blev den det administrative, økonomiske og kommercielle centrum for de omkringliggende landsbyer i Pernštejn området. I 1348 blev den først omtalt som en købstad.

I 1446 blev Bystřice en ejendom af familien Pernštejn. Under deres styre fik den forskellige privilegier og udviklede sig hurtigt. Bystřice blev forfremmet til en by af Rudolf 2. i 1580. Ved denne lejlighed fik byen sit våbenskjold. Ejerne af byen skiftede ofte efter 1588, da den blev solgt af Jan V fra Pernštejn. Velstanden blev afbrudt af hyppige brande. De mest ødelæggende brande fandt sted i 1585, 1666 og 1841.
I 1905 blev byen forbundet med jernbane med Žďár nad Sázavou og Tišnov, hvilket bidrog til udviklingen af lokal industri. Byen nød også godt af udviklingen af uranindustrien i Dolní Rožínka.
Den jødiske befolkning forsvandt som følge af Holocaust og efter 2. verdenskrig vendte ikke tilbage.

Seværdigheder 

Sankt Lawrence kirken er lige så gammel som byen. Oprindeligt var den sandsynligvis en romansk struktur, genopbygget i gotisk stil i det 14. århundrede. I det 15. århundrede blev den befæstet. Seneste ændringer blev foretaget i 1873.

Rådhuset blev nævnt første gang i 1493. Det blev genopbygget til sin nuværende form i 1808. Bygningen huser i dag bymuseet.

Galleri

Referencer 

 

Byer i Tjekkiet
Byer i Vysočina
Golden Dragon

Xiamen Golden Dragon Bus Co. Ltd (, almindeligvis 金旅客车) er en kinesisk producent af busser med hovedkvarter i Xiamen, Fujian. Det er et datterselskab til King Long, der blev etableret i 1992. Busserne er mellem 5 m og 18 m lange og de fremstiller også varevogne, der sælges under mærket "Golden Dragon". De eksporterer til ca. 40 lande.

Referencer 

Køretøjsproducenter fra Kina
Etableret i 1992
Birger Munk Olsen

Birger Preben Munk Olsen (født 26. juni 1935 i København) er en dansk professor emeritus og middelalderfilolog med speciale i latinsk litteratur. Han har især arbejdet med kortlægningen af kilder til litteratur. Fra 1996 til 2003 var han præsident for Det Kongelige Danske Videnskabernes Selskab, og derudover har han været medlem af andre selskaber samt modtaget flere dekorationer.

Karriere 
Birger Munk Olsen har studeret på École Normale Supérieure (1957), og blev i 1961 Agrégé de grammaire, en fransk undervisergrad. Derefter underviste han ved Københavns Universitet fra 1961 til 1963, hvor han forsvarede han en doktorafhandling i fransk litteratur ved Sorbonne. Han læste ved École pratique des hautes études i 1964. I 1964-1966 var han vicedirektør for Det Danske Akademi i Rom, og 1964-1965 læste han ved Pontificia Università Gregoriana. Han underviste igen ved Københavns Universitet 1966-1968 og var derefter lektor i skandinaviske sprog ved Sorbonne fra 1968 til 1974. I 1974 blev han professor i romanske sprog og litteratur ved Københavns Universitet, og her var han i 1979 og 1980 dekan for det Humanistiske Fakultet.

Medlemskaber 
Birger Munk Olsen er æresmedlem af Società internazionale per lo Studio del Medioevo latino siden 1988. Siden 1988 har han også været medlem af Academia Europaea.

Siden 1989 har han været medlem af Société Internationale de Bibliographie Classique (SIBC), hvor han var formand 1999-2004.

Han er derudover medlem af European Science Foundation i Strasbourg og af Société des Anciens Textes français samt andre selskaber for udgivelsen af ældre tekster. 

Siden 1998 har han været udenlandsk medlem af Académie des Inscriptions et Belles-Lettres, hvor han i 1996 var udenlandsk korrespondent. Han er derudover optaget i Videnskabernes Selskab og var dets præsident 1996-2003.

Munk Olsen er ridder af 1. grad af Dannebrog (siden 1999), kommandør af den Rumænske Fortjenstorden og officer af Frankrigs Nationale Fortjenstorden samt Æreslegionen.

Kilder 

Medlemmer af Videnskabernes Selskab
Filologer fra Danmark
Personer fra København
Officerer af Æreslegionen
Riddere af 1. grad af Dannebrog
Thomas & vennerne: Fanget på Tågeøen

Thomas & vennerne: Fanget på Tågeøen (eng. Thomas & Friends: Misty Island Rescue) er en animeret britisk film fra 2010 instrueret af Greg Tiernan. Filmen er animeret af selskabet HIT Entertainment i samarbejde.

Medvirkende

Danske stemmer 
 Povl Dissing
 Caspar Phillipson
 Troells Toya
 Ole Rasmus Møller
 Christian Damsgaard

Engelske stemmer 
 Michael Angelis
 Ben Small
 Matt Wilkinson
 Keith Wickham
 Kerry Shale
 Teresa Gallagher
 Togo Igawa
 Michael Brandon
 Martin Sherman
 William Hope
 Kerry Shale
 Jules de Jongh
 Glenn Wrage
 David Bedella
 Keith Wickham
 Togo Igawa
 Matt Wilkinson

Referencer

Eksterne henvisninger 
 

Britiske film fra 2010
Engelsksprogede film
Computeranimationsfilm
Animationsfilm fra Storbritannien
Børnefilm fra Storbritannien
Familiefilm
Thomas og hans venner-film
Thomas & vennerne: Dieselernes dag

Thomas & vennerne: Dieselernes dag (eng. Thomas & Friends: Day of the Diesels) er en animeret britisk film fra 2011 instrueret af Greg Tiernan. Filmen er animeret af selskabet HIT Entertainment i samarbejde.

Medvirkende

Danske stemmer 
 Marie Caroline Schjeldal som Belle
 Jacob Weble som Bob, Flynn og Stanley
 Ole Rasmus Møller som Cranky, Diesel, Diesel, Gordon og Salty
 Søren Ulrichs som Dan	og Toby
 Niels-Martin Eriksen som Dart
 Christiane Bjørg Nielsen som Dowager Hatt, Emily, Lady Jane Hatt og Mavis
 Christian Damsgaard som Edward, Rocky og Victor
 Lars Mikkelsen som Fortæller
 Caspar Phillipson som Henry og Thomas Tog
 Troells Walther Toya som James, Kevin, Kontrolchefen og Percy

Engelske stemmer 
 Rupert Degas som Dart and Flynn
 Matt Wilkinson som Diesel 10
 Teresa Gallagher som Belle
 Keith Wickham som Den, Salty, Paxton, Norman og Dowager Hatt
 Kerry Shale som 'Arry, Bert og Sidney
 Keith Wickham som Percy, James, Gordon, Henry, Edward, Dowager Hatt og Sir Topham Hatt
 Ben Small som Thomas og Toby
 Matt Wilkinson som Kevin, Stanley, Victor, Rocky, Cranky og Farmer McColl
 Teresa Gallagher som Belle, Emily, Mavis og Lady Hatt
 Kerry Shale som Diesel
 Michael Angelis som Fortæller
 Martin Sherman som Percy og Thomas
 Kerry Shale som Henry, Gordon, James, Stanley, Kevin og Sir Topham Hatt
 Jules de Jongh som Emily, Mavis og Lady Hatt
 William Hope som Edward, Toby, Rocky og Farmer McColl
 David Bedella som Victor
 Glenn Wrage som Cranky
 Michael Brandon som Diesel og Fortæller

Referencer

Eksterne henvisninger 
 

Britiske film fra 2011
Engelsksprogede film
Computeranimationsfilm
Animationsfilm fra Storbritannien
Børnefilm fra Storbritannien
Familiefilm
Thomas og hans venner-film
Thomas & vennerne: Mysteriet på Blåbjerget

Thomas & vennerne: Mysteriet på Blåbjerget (eng. Thomas & Friends: Blue Mountain Mystery) er en animeret britisk film fra 2012 instrueret af Greg Tiernan. Filmen er animeret af selskabet HIT Entertainment i samarbejde.

Medvirkende

Danske stemmer 
 Christiane Bjørg Nielsen som Annie, Clarabel og Emily
 Ole Rasmus Møller som Cranky, Diesel, Owen og Rusty
 Christian Damsgaard som Edward, Peter Sam, Rocky, Victor og Winston
 Lars Mikkelsen som Fortæller
 Caspar Phillipson som Henry og Thomas Tog
 Troells Walther Toya som James, Kevin, Kontrolchefen, Paxton, Percy
 Daniel Vognstrup Jørgensen som Luke
 Niels Weyde som Merrick, Sir Handel og Skarloey

Engelske stemmer 
 Michael Angelis som Fortælleren
 Michael Brandon som Fortælleren og Diesel
 Ben Small som Thomas, Toby, Rheneas og Owen
 Martin Sherman som Thomas og Percy
 Keith Wickham som Edward, Henry, James, Percy, The Fat Controller, The Thin Controller, Skarloey og Sir Handel
 Kerry Shale som Diesel, Henry, James, Kevin, Sir Topham Hatt og Mr. Percival
 William Hope som Edward, Toby og Rocky
 Teresa Gallagher som Emily, Mavis, Annie og Clarabel
 Jules de Jongh som Emily og Mavis
 Matt Wilkinson som Rocky, Cranky, Kevin, Blue Mountain Quarry Workmen og havnearbejderne, Rusty, Merrick og Winston
 Glenn Wrage som Cranky
 David Bedella som Victor og den cubanske mand
 Steven Kynman som Peter Sam og Paxton
 Micheal Legge som Luke

Referencer

Eksterne henvisninger 
 

Britiske film fra 2012
Engelsksprogede film
Computeranimationsfilm
Animationsfilm fra Storbritannien
Børnefilm fra Storbritannien
Familiefilm
Thomas og hans venner-film
Thomas & vennerne: Jernbanens konge

Thomas & vennerne: Jernbanens konge (eng. Thomas & Friends: King of the Railway) er en animeret britisk film fra 2013 instrueret af Rob Silvestri. Filmen er animeret af selskabet HIT Entertainment i samarbejde.

Medvirkende

Danske stemmer 
 Christiane Bjørg Nielsen som Annie, Clarabel og Emily
 Marie Caroline Schjeldal som Belle
 Tillie Emilia Bech som Caitlin og Millie
 Niels Weyde som Connor, Skarloey, Stephen 'Raketten'
 Ole Rasmus Møller som Cranky, Diesel og Gordon
 Christian Damsgaard som Edward, Rheneas og Victor
 Lars Mikkelsen som Fortæller
 Caspar Phillipson som Henry og Thomas Tog
 Daniel Vognstrup Jørgensen som Hiro, Jack og Luke
 Troells Walther Toya som James, Kevin, Kontrolchefen, Paxton og Percy
 Torbjørn Hummel som Jarlen Af Sodor og Spencer
 Tillie Emilia Bech som Millie
 Jesper Voetmann som Toby

Engelske stemmer 
 Mark Moraghan som Fortælleren
 Ben Small som Rheneas, Besværlige lastbiler, Thomas og Toby
 Martin Sherman som Thomas, Percy og Diesel
 Keith Wickham som	Edward, Henry, Gordon, James, Percy, The Fat Controller og Skarloey
 William Hope som Edward og Toby
 Kerry Shale som Henry, Gordon, James, Kevin, Sir Topham Hatt og Diesel
 Teresa Gallagher som Belle, Annie, Clarabel og Emily
 Jules de Jongh som Emily
 Matt Wilkinson som Cranky og Kevin
 David Bedella som Victor
 Togo Igawa som Hiro
 Steven Kynman som Paxton og Jack
 David Menkin som Jack
 Glenn Wrage som Cranky
 Michael Legge som Luke
 Bob Golding som Stephen
 Mike Grady som Sir Robert Norramby
 Jonathan Forbes som Connor
 Rebecca O'Mara som Caitlin
 Miranda Raison som Millie

Referencer

Eksterne henvisninger 
 

Britiske film fra 2013
Engelsksprogede film
Computeranimationsfilm
Animationsfilm fra Storbritannien
Børnefilm fra Storbritannien
Familiefilm
Thomas og hans venner-film
Thomas & vennerne: En historie om mod

Thomas & vennerne: En historie om mod (eng. Thomas & Friends: Tale of the Brave) er en animeret britisk film fra 2014 instrueret af Rob Silvestri. Filmen er animeret af selskabet HIT Entertainment i samarbejde.

Medvirkende

Danske stemmer 
 Christiane Bjørg Nielsen som Annie, Clarabel og Emily
 Mathias Klenske som Ben
 Søren Ulrichs som Bill og Gator
 Ole Rasmus Møller som Cranky, Gordon og Salty
 Christian Damsgaard som Edward
 Lars Mikkelsen som Fortæller
 Caspar Phillipson som Henry og Thomas Tog
 Troells Walther Toya som James, Kontrolchefen og Percy
 Torbjørn Hummel som Jarlen Af Sodor
 Vika Dahlberg Hansen som Marion
 Sune Svanekier som Porter

Engelske stemmer 
 Mark Moraghan som Fortælleren
 Ben Small som Thomas og Besværlige lastbiler
 Martin Sherman som Thomas og Percy
 Keith Wickham som Edward, Henry, Gordon, James, Percy og The Fat Controller, Salty og en shunter
 Kerry Shale som Henry, Gordon, James, Kevin og Sir Topham Hatt
 William Hope som Edward og havnechefen
 Teresa Gallagher som Annie, Clarabel og Emily
 Jules de Jongh som Emily
 Glenn Wrage som Cranky
 Matt Wilkinson som Cranky og Kevin
 Steven Kynman som Porter og Dock Manager
 David Menkin som Portør
 Jonathan Broadbent som Bill og Ben
 Mike Grady som Sir Robert Norramby
 Bob Golding som Nogle havnearbejdere
 Tim Whitnall som Timothy og Reg
 Clive Mantle som Gator
 Olivia Colman som Marion

Referencer

Eksterne henvisninger 
 

Britiske film fra 2014
Engelsksprogede film
Computeranimationsfilm
Animationsfilm fra Storbritannien
Børnefilm fra Storbritannien
Familiefilm
Thomas og hans venner-film